નવી દિલ્હીઃ રિયો ઓલિમ્પિકમાં ભારતને બ્રોન્ઝ મેડલ અપાવનારી મહિલા પહેલવાન સાક્ષી મલિકને તેની સફળતા માટે ઠેર ઠેર સન્માનિત કરવામાં આવી રહી છે, પરંતુ તેના કોચ કુલદીપ મલિકને તો અત્યાર સુધી જાહેર કરાયેલી ઇનામી રકમ અને પ્રમોશન પણ મળ્યું નથી. હરિયાણા સરકાર તરફથી યોજાયેલા સાક્ષીના સન્માન સમારંભમાં કુલદીપને રૂપિયા ૧૦ લાખના ચેકની ફોટોકોપી આપી હતી, પરંતુ તેને હજુ સુધી ફૂટી કોડી પણ મળી નથી. એ સમારંભ યોજાયાને લગભગ એક મહિનો થઈ ગયો છે.